
    REPUBLIKA HRVATSKA
   BRODSKO-POSAVSKA ŽUPANIJA   
   UPRAVNI ODJEL ZA GRADITELJSTVO,
   INFRASTRUKTURU I ZAŠTITU  OKOLIŠA                                     
Petra Krešimira IV. br. 1, 35 000 Slavonski Brod
tel: 035/443-126
KLASA: UP/I 352-02/24-01/06
URBROJ: 2178-03-02/5-24-4
Slavonski Brod, 3. rujan 2024. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 48. stavak 1., a vezano za članak 46. stavak 2. Zakona o zaštiti prirode („Narodne novine“, br. 80/13, 15/18, 14/19, 127/19 i 155/23), povodom zahtjeva Općine  Brodski Stupnik, OIB 92052545477, Stjepana Radića 117, 35253 Brodski Stupnik, za provedbom Prethodne ocjene prihvatljivosti za ekološku mrežu Programa raspolaganja poljoprivrednim zemljištem u vlasništvu Republike Hrvatske za Općinu Brodski Stupnik, nakon provedenog postupka, donosi

R  J  E  Š  E  NJ  E

1. Program raspolaganja poljoprivrednim zemljištem u vlasništvu Republike Hrvatske za Općinu Brodski Stupnik,   prihvatljiv  je  za  ekološku mrežu.

1. Ovo Rješenje objavljuje se na mrežnim stranicama Brodsko-posavske županije.

O  b  r  a  z  l  o  ž  e  nj  e

Općina Brodski Stupnik iz Brodskog Stupnika, S. Radića 117, je zatražila provedbu postupka Prethodne ocjene prihvatljivosti za ekološku mrežu  (KLASA: 320-01/22-01/17, URBROJ:2178-3-01-24-42, od 14. svibnja 2024. godine), od Upravnog odjela za graditeljstvo, infrastrukturu i zaštitu okoliša Brodsko-posavske županije, za Program raspolaganja poljoprivrednim zemljištem u vlasništvu Republike Hrvatske za Općinu Brodski Stupnik  (u daljnjem tekstu: Program). Uz zahtjev je  sukladno odredbama članka 48., stavka 2. Zakona o zaštiti prirode, dostavljen nacrt teksta Programa sa dokumentacijom.  

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode Ministarstva gospodarstva i održivog razvoja, te je utvrđeno sljedeće.

Upravni odjel  je  sukladno članku 48. stavku 3. Zakona o zaštiti prirode, dopisom (KLASA: UP/I 352-02/24-01/06, URBROJ:2178-03-02/5-23-2, od  17. svibnja 2024. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo je  dostavilo mišljenje (KLASA:352-03/24-02/580, URBROJ:517-12-2-3-2-24-2, od 26. srpnja 2024. god.) u kojem se navodi da se Prethodnom ocjenom može isključiti mogućnost značajnih negativnih utjecaja na ciljeve očuvanja i cjelovitost područja ekološke mreže, te smatraju da je Program prihvatljiv i  nije potrebno provesti Glavnu ocjenu Programa. 

Nositelj izrade Programa je Općina Brodski Stupnik.

Obuhvat Programa odnosi se na administrativno područje Općine Brodski Stupnik.
Razlozi za izradu Programa proizlaze iz odredbi članka 29. Zakona o poljoprivrednom zemljištu („Narodne novine“, br. 20/18, 115/18, 98/19 i 57/22). Programom će se riješiti raspolaganje poljoprivrednim zemljištem i stavljanje u funkciju proizvodnje državnog poljoprivrednog zemljišta. Osnovni cilj Programa je stvaranje uvjeta za raspolaganje poljoprivrednim zemljištem u državnom vlasništvu koje mora biti u funkciji poljoprivredne proizvodnje, uzimajući u obzir tradicijsku proizvodnju kraja i specifičnosti pojedinih poljoprivrednih površina definiranih Programom.
Program  kao predviđene oblike raspolaganja katastarskim česticama utvrđuje zakup, prodaju, povrat, zakup zajedničkih pašnjaka i zakup za ribnjake, a dio katastarskih čestica obuhvaćenih Programom, ima neki od sljedećih statusa dosadašnjeg (trenutnog) oblika raspolaganja: dugogodišnji zakup (do 2031. godine) i zakup za ribnjake (do 2064. i 2068. godine).

Na području  katastarskih čestica obuhvaćenih Programom,  nalaze se područja ekološke mreže (Uredba o ekološkoj mreži  i nadležnostima javnih ustanova za upravljanje područjima ekološke mreže,  „Narodne novine“, br. 80/19 i 119/23), Posebno područje očuvanja značajno za vrste i tipove (PPOVS): HR2001326 Jelas polje sa ribnjacima, te Područje očuvanja značajno za ptice (POP): HR1000005 Jelas polje.

Za katastarske čestice smještene unutar k.o. Brodski Stupnik, koje se nalaze na području ekološke mreže, u Programu je već navedeno da će biti u sklopu dugogodišnjeg zakupa za ribnjake. 
U  Rješenju ovog Upravnog odjela (Upravni odjel za komunalno gospodarstvo i zaštitu okoliša Brodsko-posavske županije, KLASA: UP/I 612-07/18-01/46, URBROJ: 2178/1-03-19-04, od 8. veljače 2019. godine), su za njih već propisani  uvjeti zaštite prirode koji i dalje ostaju na snazi te ih je nužno  uvažavati prilikom provedbe Programa. 

Slijedom iznijetog u provedenom postupku Prethodne ocjene prihvatljivosti za ekološku mrežu, analizom mogućih  utjecaja provedbe predmetnog Programa  na ciljeve očuvanja i cjelovitost područja ekološke mreže, uz navedeno mišljenje Ministarstva zaštite okoliša i zelene tranzicije, te uvažavajući utvrđene uvjete zaštite prirode iz Rješenja Upravnog odjela (KLASA: UP/I 612-07/18-01/46, URBROJ: 2178/1-03-19-04, od 8. veljače 2019. godine), ocijenjeno je kako se za Program raspolaganja poljoprivrednim zemljištem u vlasništvu Republike Hrvatske za Općinu Brodski Stupnik, može  isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, zbog karaktera Programa – Programom se donosi prikaz dosadašnjeg raspolaganja, te određuje predviđeni način raspolaganja poljoprivrednog zemljišta. Uz pretpostavku zadržavanja mozaika oranica, pašnjaka, livada, šuma,  i da se u pravilu ne planira promjena načina korištenja poljoprivrednog zemljišta, te da se planira zakup površina ribnjaka na način da se osigura proizvodnja uz očuvanje njihove ornitološke vrijednosti, kao i osiguranje povoljnog stanja očuvanja strogo zaštićenih vrsta, ugroženih i rijetkih stanišnih tipova i temeljnih vrijednosti zaštićenih područja, ne očekuju se značajni negativni utjecaji na ciljeve očuvanja i cjelovitost područja ekološke mreže: Posebnog područja očuvanja značajnog za vrste i stanišne tipove (PPOVS): HR2001326 Jelas polje sa ribnjacima,  te Područje očuvanja značajnog za ptice (POP): HR1000005 Jelas polje.
Korištenje ostalih katastarskih čestica Programa (kao nastavak trenutnog i/ili provedba budućeg određenog načina korištenja), neće značajno utjecati na ugrožene i rijetke  stanišne tipove, te na strogo zaštićene  vrste. Sukladno navedenom, riješeno je kao u izreci, te za Program nije potrebno provesti postupak Glavne ocjene.

Člankom 46. Zakona o zaštiti prirode, propisano je da upravno tijelo provodi prethodnu ocjenu i glavnu ocjenu za strategije, planove i programe koji se pripremaju i/ili donose na lokalnoj razini, kao i za one koji se pripremaju i/ili donose na lokalnoj razini, a za koje je posebnim propisom kojim se uređuje zaštita okoliša, određena obveza strateške procjene ili ocjene o potrebi strateške procjene.

Uvidom u zaprimljenu dokumentaciju Programa, utvrđeno je da se ne planiraju zahvati iz Priloga I., II. i III. Uredbe o procjeni utjecaja zahvata na okoliš („Narodne novine“, br. 61/14 i 3/17), te slijedom razmatranja obilježja i kriterija za utvrđivanje vjerojatno značajnog utjecaja plana i programa na okoliš Priloga III. Uredbe o strateškoj procjeni utjecaja strategije, plana i programa na okoliš („Narodne novine“, br. 3/17), ovo Upravno tijelo utvrđuje da nije obvezna provedba postupka strateške procjene utjecaja na okoliš Programa.

Nadalje, člankom 48. stavkom 5. Zakona o zaštiti prirode, propisano je da ako upravno tijelo isključi mogućnost značajnijih negativnih utjecaja strategije, plana i programa na ciljeve očuvanja i cjelovitost područja ekološke mreže, donosi rješenje da je strategija, plan ili program, prihvatljiv za ekološku mrežu.

Sukladno sa člankom 51. stavkom 2. Zakona o zaštiti prirode, ovo Rješenje se objavljuje se na mrežnoj stranici Brodsko-posavske županije (www.bpz.hr).


Uputa o pravnom lijeku
Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 
 
 
                                                                        Viša savjetnica za zaštitu prirode i okoliša
                                                                                          Ljiljana Curić, dipl.ing.






Dostaviti:
1. Općina Brodski Stupnik, Stjepana Radića 117, 35253 Brodski Stupnik
1. Ministarstvo zaštite okoliša i zelene tranzicije, putem: pisarnica@mingor.hr; marija.petras@mingor.hr 
1. Državni inspektorat, Sektor zaštite prirode, Šubićeva 29,  10000 Zagreb
1. - u spis predmeta, ovdje

